Филозофски факултет

Универзитет у Нишу

Рецензија рукописа

***Конструкциона граматика и колострукциона анализа***

аутора **Владана Павловића**

**А) Подаци о резензенту**

Проф. др Јелена Вујић, редовни професор

за предмет Енглески језик (англистичка лингвистика)

Ужа научна област: англистика

Филолошки факултет

Универзитет у Београду

**Б) Подаци о рукопису**

Име и презиме аутора: Владан Павловић

Наслов рукописа: *Конструкциона граматика и колострукциона анализа*

Тип: монографија

Област: синтакса, когнитивна лингвистика, конструкциона граматика

Обим: 211 страна непреломљеног текста

Структура: Предговор, 4 поглавља, Закључак, Литература

* Подржало Министарство просвете, науке и технолошког развоја РС (Уговор бр. 451-03-9/21-14/200165)

**В) Мишљење о рукопису**

Рукопис Владана Павловића под називом *Конструкциона граматика и колострукциона анализа* је монографија која проистиче из вишегодишњег ауторовог интересовања и научних радова из области голдберијанске конструкционе граматике и добрим делом је заснована управо на начелима конструкционизма као приступа опису и анализи језичких феномена али обогаћеним за квантитативно-статистички аспекат рада на великим корпусима. Монографија, која се састоји од укупно четири поглавља и Закључка, конципирана је тако да су прва два поглавља претежно теоријски оријентисана и у њима се представља историјски развој као и теоријске поставке и начела конструкционе граматике и квантитативног заокрета у когнитивној лингвистици уз обилато позивање на релевантну литературу и детаљан опис постојећих корпуса српског и енглеског језика. Аутор се осврће и на могућности које рад на њима отвара кад је у питању лингвистичка анализа. Треће поглавље представља комбинацију теоријских начела покрепљених практичним илустративним примерима примене колострукционе анализе у делима одређених аутора као примера анализе простих колексема, дистинктивних колексема и коварирајућих колексема. У четвртом поглављу се представљају четири колострукциона огледа где је колострукциони метод примењен на четири различите конструкције у енглеском. У поменутим огледима се огледа ауторово изузетно познавање колострукционе методе, резултати су приказани прегледно и систематично. Свестан ограничености и опасности да може доћи „до превеликог ослањања на квантитативне податке , што може даље водити тирвијализацији и уситњавању поља лингвистичких истраживања и губљења општијих теоријских принципа и вредности,“ аутор нарочито инсистира на проучавању међујезичке и унутарјезичке варијабилности.

Мишљења смо да ова монографија у поптуности испуњава ауторову намеру да подстакне и друге стручњаке из области домаће филологије да се окрену конструкционим приступима изучавању језика, а чак и они који имају отклон према квантитативним методама, несумњиво могу у овој монографији и представљеним методама и илустративним примерима препознати огроман потенцијал колострукционе анализе и у синхорнијском и дијахорнијском смислу.

Предложени рукопис и садржајно и структурно и методички у потпуности одговара области за коју је намењен. Писан је јасним језиком и стилом, прегледне структуре и добе организације грађе, па тако омогућава чак и читаоцу који није лингвистичке провенијенције да стекне увид у тему. Примерен је како за стручне читаоце који припадају лингивстичким круговима, тако и за млађе нараштаје академаца који имају аспрације и интересовања усмерена ка лингвитичким истраживањима и описма језика. Додатна вредност монографије представља исцрпан списак референтних библиографских јединица који је дат на седамнаест страна. Типографске конвенције и техничка апаратура су у складу са важећим конвенцијама и стандардима у лингвистичким наукама.

Имајући све поменуто у виду, монографија се сама успешно препоручује млађим генерацијама научника, које одликује изузетна дигитална писменост и висока стручност у коришћењу дигиталних технологија.

**Г) Закључно мишљење**

Рукопис монографије Владана Павловића *Конструкциона граматика и колострукциона анализа* у потпуности испуњава захтеве монографске јединице у области лингвистике. Ради се о веома квалитетном монографском рукопису и у погледу садржаја и организације грађе, из чега се види ауторово изузетно познавање материје о којој пише. Стога ми је задовољство да поменути рукопис предложим за објављивање.

Београд, 21. јун 2021. Text, letter

Description automatically generated Проф. др Јелена Вујић, редовни професор

Филолошки факултет

Универзитет у Београду